
Az Európai Parlament,
–	tekintettel az Európai Központi Bank felügyeleti testülete alelnökének kinevezésére irányuló, 2025. december 17-i európai központi banki javaslatra (C10-0366/2025),
–	tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendelet[footnoteRef:1] 26. cikkének (3) bekezdésére, [1:  	HL L 287., 2013.10.29., 63. o., ELI: http://data.europa.eu/eli/reg/2013/1024/oj.] 

–	tekintettel az Európai Parlament és az Európai Központi Bank között létrejött, az egységes felügyeleti mechanizmus keretében az Európai Központi Bankra ruházott feladatok végrehajtásával kapcsolatos demokratikus elszámoltatás és felügyelet gyakorlásának szabályairól szóló intézményközi megállapodásra[footnoteRef:2], [2:  	HL L 320., 2013.11.30., 1. o., ELI: http://data.europa.eu/eli/agree_interinstit/2013/1130/oj.] 

–	tekintettel az uniós gazdasági és monetáris ügyekkel kapcsolatos pozíciók jelöltjei közötti nemi egyensúlyról szóló, 2019. március 14-i állásfoglalására[footnoteRef:3], [3:  	HL C 23., 2021.1.21., 105. o.] 

–	tekintettel „A gazdasági és monetáris unió intézményei és szervei: a közszolgálati jogviszony megszűnése utáni összeférhetetlenség megelőzése” című, 2020. január 16-i állásfoglalására[footnoteRef:4], [4:  	HL C 270., 2021.7.7., 113. o.] 

–	tekintettel eljárási szabályzata 135. cikkére,
–	tekintettel a Gazdasági és Monetáris Bizottság jelentésére (A10-0008/2026),
A.	mivel az 1024/2013/EU tanácsi rendelet 26. cikkének (3) bekezdése értelmében az Európai Központi Bank (EKB) jóváhagyás céljából benyújtja az Európai Parlamentnek a felügyeleti testület alelnökének kinevezésére vonatkozó javaslatot;
B.	mivel a felügyeleti testület alelnökét az EKB igazgatósági tagjai közül kell kiválasztani;
C.	mivel az 1024/2013/EU tanácsi rendelet 26. cikkének (2) bekezdése előírja, hogy a felügyeleti testületbe az említett rendelettel összhangban történő kinevezések során tiszteletben kell tartani a nemek egyensúlyára, a tapasztalatra és a képzettségre vonatkozó alapelveket;
D.	mivel a Parlament elkötelezett amellett, hogy biztosítsa a nemek közötti egyensúlyt a banki és pénzügyi szolgáltatásokhoz kapcsolódó vezető tisztségekben; mivel valamennyi uniós és nemzeti intézménynek és szervnek konkrét intézkedéseket kell tennie a nemek közötti egyensúly biztosítása érdekében;
E.	mivel 2020. december 10-én[footnoteRef:5] az Európai Tanács az Európai Unió működéséről szóló szerződés 283. cikkének (2) bekezdésével összhangban 2020. december 15-i hatállyal nyolc évre az EKB igazgatósági tagjává nevezte ki Frank Eldersont; [5:  	Az Európai Tanács (EU) 2020/2049 határozata (2020. december 10.) az Európai Központi Bank Igazgatósága egy tagjának kinevezéséről (HL L 420., 2020.12.14., 22. o., ELI: http://data.europa.eu/eli/dec/2020/2049/oj).] 

F.	mivel 2021. február 22-én[footnoteRef:6] a Tanács a 2021. február 24-től számított ötéves időtartamra az EKB felügyeleti testületének alelnökévé nevezte ki Frank Eldersont; [6:  	Az Európai Tanács (EU) 2021/325 határozata (2021. február 22.) az Európai Központi Bank felügyeleti testülete alelnökének kinevezéséről (HL L 64., 2021.2.24., 6. o., ELI: http://data.europa.eu/eli/dec_impl/2021/325/oj).] 

G.	mivel az EKB 2025. december 17-én levél útján javaslatot nyújtott be a Parlamentnek Frank Elderson, az EKB felügyeleti testületének alelnöke hivatali idejének az EKB igazgatósági tagjaként betöltött hivatali ideje lejártával megegyező második megbízatási időtartamra történő meghosszabbítására;
H.	mivel a Parlament Gazdasági és Monetáris Bizottsága ezt követően – különösen az 1024/2013/EU tanácsi rendelet 26. cikkének (2) és (3) bekezdésében foglalt követelmények szempontjából – értékelte a javasolt jelölt képességeit;
I.	mivel a bizottság 2026. január 28-án meghallgatta a javasolt jelöltet, aki a meghallgatáson bevezető nyilatkozatot tett, majd válaszolt a bizottság tagjai által feltett kérdésekre;
1.	egyetért Frank Eldersonnak az Európai Központi Bank felügyeleti testületének alelnökévé történő kinevezésével;
2.	utasítja elnökét, hogy továbbítsa ezt a határozatot a Tanácsnak, a Bizottságnak, az Európai Központi Banknak, valamint a tagállamok kormányainak.

